CELEX: 52014PC0184
Language: ro
Date: 2014-03-19
Title: Propunere de DECIZIE DE PUNERE ÎN APLICARE A CONSILIULUI de aprobare a actualizării programului de ajustare macroeconomică al Portugaliei

|
			
		
		
		52014PC0184
		
			Propunere de DECIZIE DE PUNERE ÎN APLICARE A CONSILIULUI de aprobare a actualizării programului de ajustare macroeconomică al Portugaliei /* COM/2014/0184 final - 2014/0102 (NLE) */
			
				
		
		
			
			   	EXPUNERE DE MOTIVE
La 17 mai 2011,
Consiliul a acordat Portugaliei, la cererea acesteia, asistență
financiară (Decizia de punere în aplicare 2011/344/UE a Consiliului),
pentru susținerea unui program solid de reforme economice care
vizează redobândirea încrederii, facilitarea revenirii economiei la o
creștere sustenabilă și asigurarea stabilității
financiare în Portugalia, în zona euro și în UE. 
În conformitate cu articolul 3 alineatul (10)
din Decizia 2011/344/UE, Comisia a efectuat, împreună cu Fondul Monetar
Internațional (FMI) și în colaborare cu Banca Centrală
Europeană (BCE), cea de-a unsprezecea evaluare a progreselor înregistrate
în implementarea măsurilor convenite, precum și a
eficacității și a impactului social și economic al acestor
măsuri. 
Ținând cont de informațiile
apărute între timp, prin propunerea [a se insera referința], Comisia
a propus modificarea Deciziei 2011/344/UE. 
Este necesară o nouă decizie în urma
intrării în vigoare a pachetului privind supravegherea și
monitorizarea bugetare [în mod concret, a Regulamentului (UE) nr. 472/2013],
care reglementează și modalitățile de modificare a
condițiilor de politică economică aflate la baza unui program de
ajustare economică. Regulamentul (UE) nr. 472/2013 se aplică
programelor de ajustare macroeconomică existente la intrarea sa în
vigoare, ceea ce înseamnă că ajustările trebuie efectuate
conform procedurii prevăzute la articolul 7 alineatul (5).
2014/0102 (NLE)
Propunere de
DECIZIE DE PUNERE ÎN APLICARE A
CONSILIULUI
de aprobare a actualizării programului
de ajustare macroeconomică al Portugaliei
CONSILIUL UNIUNII EUROPENE,
având în vedere Tratatul privind
funcționarea Uniunii Europene, 
având în vedere Regulamentul (UE) nr. 472/2013
al Parlamentului European și al Consiliului din 21 mai 2013 privind
consolidarea supravegherii economice și bugetare a statelor membre din
zona euro care întâmpină sau care sunt amenințate de
dificultăți grave în ceea ce privește stabilitatea lor
financiară[1],
în special articolul 7 alineatul (5), 
având în vedere propunerea Comisiei Europene,
întrucât:
(1)       Regulamentul (UE) nr. 472/2013
se aplică statelor membre care, la momentul intrării sale în vigoare,
beneficiază deja de asistență financiară, inclusiv prin
Mecanismul european de stabilizare financiară (MESF) și/sau Fondul
european de stabilitate financiară (FESF).
(2)       Regulamentul (UE) nr. 472/2013
prevede norme pentru aprobarea programelor de ajustare macroeconomică ale
statelor membre care beneficiază de o astfel de asistență
financiară, a căror aplicare trebuie să fie coordonată cu
Regulamentul (UE) nr. 407/2010[2]
de instituire a MESF în cazul în care statul membru în cauză primește
asistență din partea MESF și din alte surse.
(3)       Portugalia beneficiază
de asistență financiară atât din partea MESF, prin Decizia de
punere în aplicare 2011/344/UE[3],
cât și din partea FESF.
(4)       Din motive de
coerență, actualizarea programului de ajustare macroeconomică al
Portugaliei în temeiul Regulamentului (UE) nr. 472/2013 ar trebui aprobată
având ca referință dispozițiile pertinente din Decizia de punere
în aplicare 2011/344/UE.
(5)       În conformitate cu articolul 3
alineatul (10) din Decizia de punere în aplicare 2011/344/UE, Comisia,
împreună cu Fondul Monetar Internațional și în colaborare cu
Banca Centrală Europeană, a efectuat cea de-a unsprezecea evaluare a
progreselor înregistrate de autoritățile portugheze în implementarea
măsurilor convenite în cadrul programului de ajustare macroeconomică,
precum și a eficacității și a impactului social și
economic al acestor măsuri. Ca urmare a acestei evaluări, trebuie
aduse unele modificări programului de ajustare macroeconomică
existent.
(6)       Modificările respective
sunt prevăzute în dispozițiile pertinente din Decizia de punere în
aplicare 2011/344/UE astfel cum a fost modificată prin Decizia de punere
în aplicare 2014/[…]/UE a Consiliului
din […][4],
ADOPTĂ PREZENTA DECIZIE: 
Articolul 1
Se aprobă măsurile prevăzute la
articolul 3 alineatele (8) și (9) din Decizia de punere în aplicare 2011/344/UE,
care trebuie adoptate de Portugalia în cadrul programului său de ajustare
macroeconomică.  
Articolul 2
Prezenta decizie
produce efecte de la data notificării. 
Articolul 3
Prezenta decizie
se adresează Republicii Portugheze. 
Adoptată la Bruxelles,
                                                                       Pentru
Consiliu
                                                                       Președintele
[1]               JO L 140, 27.5.2013, p. 1.
[2]               Regulamentul (UE) nr. 407/2010 al Consiliului din 11 mai
2010 de instituire a unui mecanism european de stabilizare financiară (JO
L 118, 12.5.2010, p. 1).
[3]               Decizia de punere în aplicare 2011/344/UE a Consiliului
din 17 mai 2011 privind acordarea de asistență financiară din
partea Uniunii pentru Portugalia (JO L 159, 17.6.2011, p. 88).
[4]               JO: a se introduce
numărul, data și referința de publicare din JO a documentului.